Documentul secret care ar fi putut pune capăt războiului din Ucraina. Ce urmau să negocieze, față în față, Putin și Zelenski
Negociatori ucraineni și ruși au redactat un proiect al unui acord de pace care ar fi putut să pună capăt războiului la câteva săptămâni după ce Vladimir Putin a invadat Ucraina. Documentul de 17 pagini pe care cotidianul german Die Welt l-a consultat „pare în continuare avantajos”, scrie Gregor Schwung de la publicația germană, în cotidianul francez Le Figaro. Moscova cerea Kievului să fie neutru, să-și limiteze numărul militarilor, armamentului, echipamentului și avioanelor și să păstreze teritoriile ucrainene ocupate atunci, scrie Ukrainskaia Pravda.